આ રીતે કાર-પાર્કિંગના અનેક ફાયદા છે એમ જણાવતાં એ રહેવાસીઓએ વધુમાં કહ્યું હતું કે ‘પહેલું તો કાર-પાર્કિંગ માટે સોસાયટીમાં લાખો રૂપિયા ખર્ચીને પાર્કિંગ ખરીદવું પડે છે એ ખરીદવું નથી પડતું. બીજું, રસ્તા પરથી કાર ચોરાઈ જવાનો કે એમાંથી ડેક ચોરાઈ જવાનો વગેરે ભય રહે છે, જ્યારે આ તો સુધરાઈની ઑફિસના કમ્પાઉન્ડની અંદર કાર પાર્ક થયેલી હોવાથી એે ભય પણ નથી રહેતો. ઊલટું ત્યાં ૨૪ કલાક રાઉન્ડ ધ ક્લૉક સિક્યૉરિટી હોય છે જે તેમની કાર સાચવે છે. આ સામે તેઓ કેટલાક રૂપિયા ચૂકવે છે, પણ એ સામે તેમને મળતી સગવડ બહુ જ મોટી હોય છે.’